**ПРОГРАМА ЗА 2021Г.**

Народно читалище “Синева – 2020“, с. Синеморец, е организация с нестопанска цел, създадена от 70 ентусиасти – жители и приятели на селото. Основните цели на народното читалище са:
 - развитие и обогатяване на културния живот, социалната и образователната дейност в с. Синеморец;
 - запазване на обичаите и традициите на Странджа;
 - разширяване на знанията на хората и приобщаването им към ценностите и постиженията на науката, изкуството и културата.

За постигане на тези цели в първата година на читалището е предвиден разнообразен набор от дейности:

февруари – март

* Доброволческа акция за изработване на мартеници и подаряването им на 01.03. на хора от селото с цел популяризиране на новината за новоучреденото читалище.
* Създаване на фейсбук страница на читалището; покана към приятели и познати да я харесват

март – април 2021

* Откриване на банкова сметка
* Организиране на конкурс за лого и визуална идентичност на читалището.
* Създаване на сайт на читалището.
* Създаване на програма за дейността на читалището за 2021г.
* Изготвяне на презентация за бъдещата дейност на читалището с цел набиране на средства
* Депозиране на молба до кмета и общинските съветници от гр. Царево за безвъзмездно отстъпване за 10г. на сградата на старото кметство след като спре да се използва за кметство.
* Създаване и кандидатстване с проект към обществения борд на „Телъс Интернешънъл България” за финансиране на детска лятна академия „Синева” лято 2021г.
* Изработване на стикери „Благодетел на читалище „Синева - 2020” 2021г.”, които да се раздават на всички спомоществователи;

април 2021

* Организиране на работилница за боядисване на великденски яйца с естествени багрила.

май 2021

* изработване на предмети с логото на читалището (тениски, шапки, чаши, значки, платнени торби, магнити и др. сувенири) с цел събиране на средства;
* Участие в маратон „Каланджа“ с пункт, поддържан от членове на читалището;

май - юни 2021

* Създаване на дендрологичен маршрут в с. Синеморец;

юни 2021

* Честване на първия празник на НЧ „Синева – 2020“ на 24 юни, Еньовден.
Предвиждат се:
- концерт на открито;
- практическа беседа за билките и биоразнообразието в района;
- турнир по шах.

септември 2021

* Участие в празника на с. Синеморец на 6 септември;
* Кулинарна работилница / фестивал на смокинята, като един от характерните продукти на Черноморска Странджа.

май - октомври 2021

* Доброволчески акции съвместно с ТД „Насам натам” за почистване и маркиране на туристически пътеки в парк Странджа в района на с. Синеморец;
* Доброволчески акции за почистване на природни и урбанизирани райони в с. Синеморец и землището му.
* „handmade” базар/и
* Турнир/и по шах
* Съвместна беседа с Природен парк „Странджа“
* Лятно кино;
* Музикално/и събитие/я
* Арт пленер + изложба;
* Открит урок по танго;
* Ателие макраме;
* Лекция + филм за Амазония, продажба на книги с автографи;
* „Търсене на съкровище” - забавен маршрут на открито със загадки и символични „награди” в 2 варианта – за деца и възрастни;
* Арт работилница за рисуване върху плат;

октомври 2021

* Участие в общоселското празнуване на Петковден, 14 октомври.

Народно читалище „Синева – 2020“, с. Синеморец, е в първата си година и все още не разполага с финансови средства извън символичния членски внос, който позволява приобщаването на възможно най-много жители и гости на селото към идеите на организацията. Затова, както и заради непредсказуемата обстановка с пандемията от КОВИД-19, запазваме правото си да правим необходимите промени в календара на дейностите на читалището.